
. I 
Pannonia i Dalmatia za rimskoga vladanja. 


U zemljah, u kojih danas stanuju Hrvati i Srbi, prebivahu u davno doba 
Illyri(pradjedovi današnjih Arbanasa ili Šćipetara). Najznatnija plemena illyrska 
bijahu Histri, Liburni, Autariatae i Ardiaei. Oko g. 400 prije Isusa 
zaprietiše Illyrom Celti (Galli, Vlasi), koji provališe u illyrske zemlje, te se 
g. 810—360 nastaniše na. balkanskom poluotoku, zatim u Posavini i Podravini. 
Najmoćnije pleme celtsko bijahu Scordisci. 

Bivši Iilyri. oslabljeni provalom celiskom domala im iš aagrteti pogibao od 
rimske države. Već g. 230 pr. Is. ratovahu Rimljani s Ardiaejci, koji su 
osnovali državu uz more od rieke Neretve, pa na jug do Vojuše (Aousa), i 
kojim je glavni grad bio Skadar (Seodra) na Bojani. G. 167 dodje ta država 
pod Rimljane. 

Još za posljednjega rata Rimljana s Ardiaejei složiše se mnoga manja 
plemena na sjeveru Neretve oko g. 170 u velik savez, da se obrane od sile 
rimske. Glavno mjesto saveznika bijaše grad Delminium, pa se po tome 
gradu i saveznici prozvaše Delmati ili Dalmati. Ali zaludo Delmatom sav 
trud. Iza krvavih ratova biše svladani g. 18 pr. Is., a s njimi dodje i sva 
ostala zemlja ilirska do Save pod Rimljane. 

No Dalmati ne mirovahu. Za gradjanskih ratova rimskih digoše se opet 
na noge. Triumvir Octavijan vojevao je s Delmati i s drugimi Illyri, poimence 
s Liburni i Japudi (oko Kupe).  Svladavši Japude obori se na Pannonee 
(medju Savom i Pravim), te osvoji g. 34. pr. Is. glavni grad njihov Se- 
gestica. 

U prvom stoljeću po Is. stvoriše rimski carevi od osvojenih illyrskih 
zemalja više provincija ili pokrajina, koje su zvali skupnim imenom Illyri- 
cum. Od tih je provincija bila jedna Pannonia, a druga Dalmatia. 

Pannonia obuhvataše današnju zapadnu Ugarsku medju Dunavom i Dra- 
vom, dio Austrije, Štajerske i Kranjske, zatim svu Slavoniju, sjevernu 
Hrvatsku od Drave do Kupe i preko nje, napokon bosansku Posavinu i 
komadić Srbije medju Drinom i Savom. Na sjeveru i iztoku bijaše joj medja 
rieka Dunav (po prilici od Beča do Biograda), na z.upadu je graničila sa po- 
krajinom Noricum i s Carnijom, a na jugu s Histrijom i Dalmatijom i pokra- 

4 
jinom Moesia superior. Pod konac prvoga stoljeća ili u početku drugoga dielila 
se je Pannonia u gornju (superior) i dolnju (inferior); u isto doba po 
prilici pridružen bi joj priedjel medju Dunavom i Tisom (današnja Bačka) sve 
do nasipa Trajanova (Valla Romana Traiani), tako da je medjašila sada 
na iztoku s pokrajinom Dacijom. 

U onom dielu Pannonije, kojemu su pripadale današnje hrvatske zemlje, 
stajali su znameniti gradovi Sirmium (Mitrovica) i Siscia (Sisak), a za 
njima umah Mursa (Osiek) i Cibalae (Vinkovci).  Spomena su vriedna još 
mjesta: Bassianae (Petrovci), Taurunum (Zemun), Marsonia (Brod), Aqua viva 
(kod Varaždina), Andautonia (Ščitarjevo blizu Zagreba, na jugu Save). 

Dalmatia obuhvataše iztočni dio današnje Istre do rieke Arsie (Raše), 
južnu Hrvatsku, čitavu današnju Dalmaciju, najveći dio Bosne, Hercegovinu i 
Crnu Goru. Na iztoku dopiraše do rieke Drine (Drinus) i nješto preko uje, 
a na jugu do ušća Drima (Drilon). Njoj se pribrajahu takodjer svi otoci od 
Kvarnera (Sinus Flanaticus) do zaliva Kotorskoga (Sinus Rhizonicus). Ponaj- 
glavniji grad u toj pokrajini bijaše Salona (Solin kod Splita), a za njim 
Scardona (Skradin) i Narona (Norin); znamenitiji gradovi bijahu još 
Jader (Zadar), Epidaurum (Cavtat) i stara grčka naseobina Tragurium 
(Trogir). Od ostalih mjesta spominju se osobito* Albona (Labin u Istri), Tar- 
satica (Trsat kod Rieke), Senia (Senj), Corinium (Karin), Risinium (Risan), 
Aeruvium (Kotor), Doclea (sada podor Duklja nedaleko od Podgorice), Seodra 
(Skadar), Lissus (Lješ) i t. d. Car Dioklecijan odkine od pokrajine Dalmacije 
najjužniji dio s gradovi Doelea, Seodra i Lissus, te stvori novu oblast ili po- 
krajinu Praevalitana ili Praevalis. 

Na iztoku Dalmacije sterahu se dvie provincije, u kojima danas živu Srbi. 
Moesia superior obuhvataše najveći dio današnje kraljevine Srbije; tu bijahu 
gradovi: Singidunum (Biograd), Viminacium (Kestolae) i Horreum 
Margi (Ćuprija). Moesiji na jugu steraše se Dardania s gradovi Ulpiana 
ili Justiniana Secunda (danas Lipljan na Kosovu polju), Theranda 
(Prizren), Charmaenis (Novi Pazar) i Scupi (Skoplje). 


Izradju;jući kartu »Pannonia i Dalmatia za rimskoga vladanja« upotrebljavao sam 
poznate karte i atlante H. Kieperta, K. Sprunera i Th. Menke-a; osobito sam se 
pomogao Kiepertovimi kartami uz djelo Th. Mommsena: Corpus inscriptionum lati- 
narum, vol. III., Berlin 1873. Osim toga ogledao sam djela i razprave: Dr. Kenner, 
Pannonien und Noricum (Berichte des Alterthumsvereins in Wien, svez. XI.); Kukulje- 
vić Ivan Sakcinski, Panonija rimska (Rad jugoslavenske akademije XXIII. str. 86); 
— Tomaschek W., Die vorslavische Topographie der Bosna, Herzegovina, Crna-gora 
und der angrenzenden Gebiete (Mittheilungen der k. k. geographischen Gesellschaft in 
Wien, Band XITI., Nr. 11 und 12). 


(Tloris Dioklecijanove palače). Rimski car C. Aurelius Valerius 
Dioeletianus (284—305), rodom Dalmatinac iz grada Docleje, sagradio je kod 
Solina (Salone), glavnoga grada provincije Dalmacije, veličanstvenu palaču, u 
kojoj je živio posljednje dane života svoga, i od koje je postao današnji grad 
Split (Spalato). 


oo 

Palača Dioklecijanova ne bijaše jedna jedita zgrada, već čitava varoš ; 
bijaše tu osim dvora careva (na tlorisu 9 i 10) još i zgrada za njegove či- 
novnike, dvoranike i tjelesnu stražu (4 i 5). Bijaše sagradjena na način rim- 
skoga taborišta, te joj je tloris nalik dugoljastu četverokutu, kojega je zapadna 
i iztočna strana brojila. do 600“, a sjeverna i južna samo 500“. Okružena bijaše 
palača zidom, koji bješe sagradjen od velikoga pravilnoga kamena s otoka 
Brača. Južna strana palače, okrenuta k moru, bijaše ukrašena s petdeset. stu- 
pova, od kojih su se 44 još sačuvala. 

Ulazilo se je u palaču na troja vrata. Najglavniji je ulaz bio sa sjeverne 
strane, gdje su bila zlatna vrata (porta aurea, na tlorisu 1), kojimi se je ula- 
zilo u palaču dolazeći cestom iz susjedne Salone (Solina). Na zapadnoj strani 
palače bila su gvozdena vrata (2), a na iztočnoj strani mjedena vrata (3). Osim 
vrata imale su zidine još 18 četverouglastih i osmerouglastih kula i tornjeva. 
U samoj palači križale su se dvie glavne ulice: jedna je vodila od gvozdenih 
vrata na iztok do mjedenih vrata, a druga je opet vodila od zlatnih vrata na 
jug prema moru. Ušav u grad tom posljednjom cestom prolazio si kraj zgrada 
carske tjelesne straže; prešav zatim razpuće obiju glavnih cesta vidio si s lieva 
velebni hram boga Jupitera (7), koji i danas još stoji, a s desna liepi mauso- 
leum cara Justinijana (6), koji je danas krstionica. Zatim si došao u predvorje 
ili peristyl (8), ukrašen korinthskimi stupovi; a iz njega si Dano u carske 
odaje i u kupalište. 


II. 
Hrvatska i Srbija za kralja Tomislava g. 925. 


Rimske pokrajine Pannonia i Dalmatia bile su iza propasti zapadno- 
rimskoga carstva g. 476 (480) po Is. izvrgnute navalam njemačkih (german- 
skih) plemena. Od g. 498—536 vladali su njima iztočni Gothi; poslije 
toga spale su pod cara byzantskoga ili grčkoga. No sad počeše na njih udarati 
najprvo Slovjeni, a zatim Avari (Obri) budi sami budi zajedno sa Slovjeni. 
God. 600 bijaše u Dalmaciji već toliko Slovjena, da je prietila gotova propast 
samoj Saloni (Solinu) glavnomu gradu pokrajine. Navale slovjenske završiše 
se tek za byzantskoga cara Heraklija (610—641), kad no slovjensko pleme 
Hrvata zauze najveći dio Dalmacije i južnu Pannoniju, te stvori kasnije 
drževu hrvatsku (Chrobatia, Regnum Chroatorum, hevrejski Gebalim). Za 
primjerom Hrvata povede se još jedno pleme slovjensko, po imenu Srbi, pa 
posjedoše iztočne česti Dalmacije, dielove Moesije inferior i Dardanije, te 
stvoriše kasnije državu srbsku (Serblia, Sorabi). 
> Karta 2. prikazuje nam Hrvatsku i Srbiju u doba kralja Tomislava g. 925. 
Hrvatska medjašila je tada na sjeveru s Ugarskom (Hungari, Turcoi); na iztoku 


s Bugarskom, kojoj je osim Belgrada na Dunavu pripadala i jedna čest Pan-: 


m. 
nonije medju Dunavom i Savom, prozvana od glavnoga joj grada Sirmium 
ili opet Francocohorion (po franačkih naseobinah); još je na iztoku medja- 
šila Hrvatska sa Srbijom, gdje no se spominje znameniti grad Ras ili Rasa 
(danas Novi Pazar), po kojem bi i jedna čitava oblast prozvana Rašom, zatim 
grad Kotor ili Katera u oblasti rieke Bosne (ćhorion Bosona). Na zapadu 
graničila je Hrvatska s Carinthijom (kojoj se je pribrajala i Karniola == Creina 
= Kranjska s Ljubljanom), zatim sa zapadnom Istrom, koju je od Hrvatske 
lučila rieka Arsia (Raša). Od same Hrvatske bili su tada bolje poznati jedino 
priedjeli uz more ili nedaleko od njega; poimence se pominju gradovi i kra- 
ljevski (kneževski) dvorci: Non (Nin), Belogradon (Belgrad), Seordona (Skradin), 
Stolpon (Stubica), Biaeh (Bijač), Clusan (Klis), Chlevena (Hlivno) i Tenen 
(Knin). Zemlja hrvatska bijaše tada kao i sve druge zemlje slovjenske pnodie- 
ljena u župe; no od tih župa poznate su samo one, što su bile bliže k moru, 
a to su: Gutzeca (Guduscani, oko rieke Gacke kod Otočca), Litza (Lika), 
Kribasa (Krbava), Tnena (Kninska), Nona (Ninska), Sidraga, Brebera (Bribir- 
ska), Tzentzena (Cetinska), Parathalassia (Primorska), Nina (valjda Smina), 
Emota (Imotska), Chlebiana (Hlivanjska), Pesenta (Pset) i Pleva (Pliva). U nv- 
tarnjoj zemlji hrvatskoj, što je bliže k Savi i Dravi, nisu nam poznate župe i 


gradovi. No bez sumnje su već tada osim starodrevne Siscie (Siska) bili 


gradovi: Modruše, Zagreb, a možda još i Požega (Posaga) i Vukovar (Valko, 
Valkow). 

Na jugu Hrvatske (koja se je sterala do ušća rieke Cetine) a na zapadu 
Srbije redale su se za kralja Tomislava četiri primorske oblasti od ušća Cetine 
do Skadarskoga jezera. Te su oblasti bile: Pagania (Narentani == Neret- 
ljani, Mariani) s gradovi Mokron (Makar), Ostrog i Labinetza (Labčanj); Za- 
 ehlumoi (Dueatus Chulmorum) s gradovi Buna i Chlum (Blagaj), Stagnon 
(Ston), Dobriskik (Dabar); Terbunia (Travunja) s gradovi Terbunia (Tre- 
binje), Risena (Risan); i napokon Diocelea s gradovi Novigrade (Prevlaka) i 
Gradetai (Budva). Te su četiri oblasti u prvi mah zauzeli Hrvati, no kasnije 
se onamo naseli mnogo Srba, pošto su ih Bugari sve više prema moru po- 
tiskivali. Mnogi hrvatski povjestničari misle, i to ne bez razloga, da su Pa- 
gania, Zachlumoi (Humska zemlja), Terbunia i Diodlea za kralja Tomislava 
pripadale hrvatskoj državi, i da su se tek poslije smrti njegove odtrgle od 
ostale Hrvatske. 

Od pnjekadanje slavne pokrajine Dalmacije (u rimsko doba) bijahu u 
vrieme kralja Tomislava samo neznatni ostatci. Bijaše to pet gradova na kopnu: 
Diadora (Zadar), Tetrangurion (Trogir), Aspalathos (Split), Rausion (Dubrovnik) 
i Decatera (Kotor), zatim gradovi Vecla (Krk), Opsara (Osor), Arbe (Rab) na 
istoimenih otocih i kula Lumbricaton na otoku Vrgadi. Te su se gradske obćine 
zvale zajedničkim imenom Dalmatia (Thema Dalmatia), te su imale svoga 
vojvodu (stratega), koji se je pokoravao byzantskomu caru u Carigradu. Za 
Tomislava medjutim bila je i ta Dalmacija ovisna o hrvatskom kralju. 

Na jugu Diokleje sterala se je u X. stoljeću još jedna byzantska oblast, 
naime Dračka oblast (Thema Dyrrhachion). U njoj bijahu osim glavnoga 

grada Drača još ovi gradovi: Antibaris (Bar), Scodra (Skadar), Heleynion 
(Ucinj) i Elissos (Lješ). | 

Pri izradjivanju ove karte bila su mi glavnom osnovom djela byzantskoga cara 
Konstantina VII. Porphyrogenete (ft 959), suvremenika hrvatskoga kralja Tomi- 
slava. Pokraj tih djela služile su mi najstarije hrvatske izprave, štampane u djelu dra. 
Fr. Račkoga: Documenta historiae croaticae periodum antiquam illustrantia (Monumenta 
Slavorum merid. VII), Zagrabiae 1877. Pomoćnih spisa upotrebio sam: M. Brašnić, 
Odlomci iz zemljopisa i narodopisa Hrvatske i Slavonije u 9. stoljeću (Rad jugoslavenske 
akademije, knjiga XVI.); Rački Franjo dr., Hrvatska prije XII. vieka glede na zem- 
ljištni obseg i narod (Rad jug. akademije LVI.); Novaković Stojan, Srpske oblasti 
X. i XII. veka pre vlade Nemanjine (Glasnik srpskog učenog društva XLVIII.), u Beo- 
gradu 1879. 


(Kneževina Kocelova oko g. 870). U današnjoj Dakoja osnova 
njegdje g. 840 knez Pribina s pomoću njemačkoga kralja u okolišu Blatnoga 
jezera (Pleso lacus, Pilisa Seo) slovjensku kneževinu. Ta kneževina bijaše po- 
znata i pod imenom Selavinia, a glavno mjesto u njoj bijaše Blatno (Mo- 
saburg, Urbs Paludarum, Blaten-grad). Kneza Pribinu nasliedi sin Kocel. 
Kad su slovjenski apostoli sv. Čiril i Metodije g. 868 putovali s Morave u 
Rim, svratiše se u Blaten-grad knezu Kocelu, koji ih veoma prijazno dočeka i 
ugosti. Kasnije stolovaše sv. Metodije njeko vrieme u Blatnom kao biskup 
pannonsko-sriemski. Iza g. 896 spade Kocelova kneževina pod Magjare. Karta 
Kocelove kneževine izradjena je po izvorniku dra. Hermenegilda Jire- 
čeka, što ga je pridao svojoj razpravi: Panonija u IX. stoljeću (Književnik, 
godina III., 1866, str. 87—106). 


II. 
Hrvatska za Petra Kriesimira g. 1069. 


U doba od kralja Tomislava pa do Petra Kriesimira promienile su se 
medje Hrvatske na sjeverozapadu i jugu. Na sjeverozapadu gubi Hrvatska dio 
Istre medju Kvarnerom i Rašom; no zato dobija na jugu definitivno oblast 
Paganiju medju ušćem Cetine i Neretve, koja se zove sad Neretva, sad Ma- 
ronia, a napokon Krajina (Craina). Posljednjim imenom zove se njekadanja 
Paganija ili Neretva još i danas. 

Hrvatska za Petra Kriesimira medjaši na sjeveru s Ugarskom, na iztoku 
s byzantskom carevinom (pošto je Sirmium ili Francochorion sa svimi bugar- 
skimi zemljami još od g. 1019 podložan Carigradu) i sa Srbijom. Na zapadu 
medjaši s Carinthijom (Koruškom) i Istrom. Od vremena Tomislavljevih pro- 
mienilo se još i to, što su gradovi dalmatinski, koji su njekad tvorili zasebnu 
oblast (themu), sada izravno podložni kralju hrvatskomu, koji se zove ,kralj 
Hrvata i Dalmacije“. Kraljevstvo hrvatsko obuhvatalo je za Petra Kriesimira 
povišje od kojih 950—1000 [] zemljopisnih milja. Znamenito je, što Petar 


av 


kih 
Kriesimir zove jadransko more ,naše dalmatinsko more (nostrum dalmaticum 
mare)“. 

Najznamenitiji hrvatski grad za Kriesimira jest Belgrad (Belgradum, 
Alba civitas), koji se i kasnije zove kraljevskim gradom; pokraj Belgrada 
mnogo se iztiče Nona (Nin), Tenenum (Tnin ili Knin) i Sibinicum (Šibenik). 
Ostali hrvatski gradovi i gradići tik mora ili nedaleko od njega jesu: Stenice 
(Murula), Obroviz (Obrovac), Duculo (Diklo), Vrana, Biach, Clisa (Klis), Olmis 
(Almisium, Omiš), Macarum (Makar), Ostrog. U nutarnjoj zemlji sigurno je 
već stajao Otočac, a uza nj Dresnic (Drežnik), Plas (Plaški) i prastare Modruše. 
U poriečju Kupe spadala su na Hrvatsku današnja kranjska mjesta: Vinnicha 
(Vinica), Chernomel (Črnomalj) i Methlica (Metlika). Uz Zagreb (Zagrabia) 
stajao je valjda već i župni grad Gradec (Grech), današnji gornji grad za- 
grebački. U priedjelu medju Savom i Dravom bila su bez sumnje već ova 
mjesta: Krapina, Kemluk (Kalnik), Cris (Križ, Križevci), Chasma (Čazma), 
Garig (Garić), Wasca (Vaška). 

Župa spominje se u Hrvatskoj za Petra Kriesimira kud i kamo više, nego 
u desetom stoljeću.  Ponajelavnije župe zabilježene su koje na glavnoj karti, 
koje na pokrajnoj karti ovećim, krupnim slovima, i to tako, da se najprvo 
čita ime župe, kako se je pisalo u spomenicih, a onda kako se izgovara. Od 
župa u nutarnjoj zemlji napominjemo posebice župe Uskoplje i Luka na 
gornjem Vrbasu i župu Glaž na izvoru Vrbanje; te su tri župe bile na medji 
hrvatskoj prema Bosni. 


Srbija dielila se je polovicom 11. stoljeća u dvie oblasti, u Rašu i 
Bosnu. Raša (Rasa) počinjala je na Kosovu polju kod Laba i iza Lipljana, 
te je dopirala na zapad do Drine; u tadanjoj Raši spominje se uz grad Ras 
još i Zvečan (danas Mitrovica). Bosna sezala je opet od Drine do gore Borave 
(Pini Mons); važnija mjesta osim Kotora bila su: Soli (danas Tuzla) i Burdo 
(Brdo), danas Banbrdo. 


Hrvatskoj na jugu, a Srbiji na zapadu bile su kao i u X. stoljeću četiri 
oblasti (regiones, tetrarchiae). Tri su nam poznate već iz X. stoljeća, naime 
Ohelm a (Zachlumoi, Humska zemlja), Tribunia ili Travunja, i Zenta 
ili Zeta (predjašnja Dioclea); a njima se pridružilo još Podgorje (Podgoria, 
Submontana), koje je razstavljalo Srbiju od primorskih oblasti, Te primorske 
oblasti sdruži oko g. 1040 knez Stjepan Vojslav u jednu državu, pridruži im 
još srbsku Rašu i Bosnu, te osnuje tako Dukljansko-srbsko kraljev- 
stvo. Suvremenik Petra Kriesimira u dukljansko-srbskoj državi bio je kralj 
Mihajlo, koji je stolovao u gradu Skadru (Scodaris) na medji byzantske Dračke 
oblasti (Terra Duracenorum). 


Izradjujući ovu kartu upotrebljavao sam uz izvore i pomagala, izbrojena kod druge 
karte, jošovo: Popa Dukljanina ljetopis, dao na svjetlo dr. Ivan Črnčić (u Kraljevici 
1874); Kukuljević Ivan, Codex diplomaticus regni Croatiae, Dalmatiae et Slavoniae, 
svez. 1. i II.; — Tkalčić 1, Monumenta historica episcopatus Zagrabiensis, vol. I.; 
Rački Franjo dr., Borba južnih Slovjena za državnu neovisnost u XI. vieku (Rad jug. 

akad. XXIV—XXXII); Klaić V., Slavonija od X. do XII. stoljeća; — Brašnić Mijo, 
Župe u hrvatskoj državi za narodne dinastije (Rad jugoslavenske akademije XXV.); — 
Matković Petar dr., Putovanja po balkanskom poluotoku za srednjega vieka (Rad 
jugoslavenske akademije XLII). 


IV. 
Hrvatske i srbske zemlje oko g. 1300. 


Odkad su Hrvati g. 1102 ovjenčali ugarskoga kralja Kolomana za kralja 
Hrvatske i Dalmacije, ugarsko-hrvatski vladari iz roda Arpadova znatno počeše 
utjecati na balkanski poluotok i na prilike tamošnjih Slovjena. Kad su zatim 
ugarsko-hrvatski vladari zapodjeli dugotrajni rat s byzantskom državom, to su 
se srbski veliki župani i bosanski bani uhvatili u kolo s Ugri i Hrvati, da se 
svi zajedno obrane od sile byzantskoga cara. Ali podlegoše redom, te g. 1168 
ote byzantski car Emanuel ugarsko - hrvatskim vladarom čitav Sriem i najveći 
dio Hrvatske s Dalmacijom. U isto doba dodjoše pod byzanisko carstvo i pri- 
morske oblasti medju Neretvom i Drimom (Hum, Travunja, Zeta), pače i ban 
bosanski i veliki župan srbski Stjepan Nemanja moradoše priznati vrhovnu 
vlast silnoga cara Emanuela. U to doba poče se onaj dio Hrvatske, koji je 
ostao pod vladari ugarsko-hrvatskimi, nazivati imenom Selavonia (Slovinci). 
To ime ostade kasnije kroz čitav srednji viek onome dielu staroga kraljevstva 
hrvatskoga. 

God. 1180 umre byzantski car Emanuel. Još za života njegova otimaše 
se njemu veliki župan srbski Stjepan Nemanja, a sad se on složi s ugarsko- 
hrvatskim kraljem Belom III., pa će nadhrvavši byzantsku silu podieliti s njime 
zapadni dio balkanskoga poluotoka. Bela opet osvoji byzantsku Hrvatsku s Dal- 
macijom, podloži bosanskoga bana, pače zadobi uz Sriem još i Biograd s onima 
oblastima na jugu Save i Dunava, koje se zovu Mačva, Braničevo i Ku- 
čevo. U isto doba zauze Stjepan Nemanja primorske oblasti medju Neretvom 
i Drimom (poimence Zetu), zatim velik div njekadanje byzantske Dračke 
oblasti (Dalmaciju, Albaniju == Rabno); napokon razširi vladanje svoje daleko 
na iztok preko bugarske Morave do Niša i dalje, pa i na jug do Skoplja 
(Skopska oblast) i niže njega. Tako osnuje Stjepan Nemanja prostranu 
državu srbsku, kojom su u 138. i 14. stoljeću vladali slavni potomci nje- 
govi (Nemanjići) sve do god. 1371. Srbski vladari roda Nemanjina pisali 
su se redovito ,kralj vse srpskije zemlje, Dioklitije i Travunje 
i Dalmacije i Zahlmije“ ili skraćeno ,kralj vsije srpske zemlje i 
pomorskije“, čim su očito priznavali, da ,pomorskiju zemlju“ (Maritima 
regio), naime Zahlmiju, Travunju, Dioklitiju i Dalmaciju (njekadanju Dračku 
oblast) nipošto ne smatraju za srbske zemlje, već za nješto različita od svoje 
srbske djedovine. 

Ugarsko-hrvatski kralji Arpadova roda stvoriše u XIIJ. stoljeću od svojih 
hrvatskih i srbskih zemalja poradi lakše uprave i obrane čitav niz manjih i 


m. 
većih banovina. Hrvatsko kraljevstvo razdvojiše u dvie banovine: u hrvatsku 
(banatus Chroatiae et Dalmatiae) i slovinsku (banatus Sclavoniae); a njeka- 
danju Bosnu raztrgaše takodjer na dvie banovine: na pravu Bosnu s Dol- 
njimi kraji (koji su postali od samih hrvatskih župa), i na banovinu Usoru 
sa oblašću Soli. Medju Drinom, Savom, Dunavom i Moravom osnovaše ba- 
novinu Mačvu (oko g. 1247); bani mačvanski upravljali su takodjer susjed - 
nim oblastima Braničevom i Kučevom, a redovito još i čitavim Srie- 
mom. Za obranu hrvatskv-dalmatinskoga Primorja od Mletaka osnovaše napokon 
i Primorsku banovinu (banatus maritimus); no uza sve to ne mogoše 
održati primorskih priedjela u svako doba. 

Karta 4. prikazuje hrvatske i srbske zemlje oko g. 1300, dakle u doba, 
kad je u Hrvatskoj (i Ugarskoj) vladao zadnji Arpadović Andrija III., a u 
Srbiji kralj Uroš 1I. Milutin. Hrvatska (Croatia, Hrvati) protezala se je tada 
od ušća Neretve do izvora Kupe, ili od Hlivna do Modruša (a finibus comitatus 
de Chelum usque ad Seniam, Gazecha:m et Modrussiam); planina Gvozd (Alpes 
ferreae, danas Kapela) razstavljala je na sjeveroiztoku Hrvate od Slovinaca (Sela- 
vonia). Hrvatski ban bijaše slavni bribirski knez Pavao Šubić; on je bio tako- 
djer ban Bosne i Dolnjih krajeva, vladajući tamo u ime svojih rodjaka iz po- 
rodice Kotromanića. U Slovinaca (Selavonia) banovaše u isti mah moćni ban 
Stjepan od roda Babonića. Mačvom napokon, Biogradom, Sriemom, Usorom i 
Solima upravljaše još od g. 1282 srbski razkralj Stjepan Dragutin, brat srb- 
skoga kralja Uroša III. Milutina. Kad ga je naime g. 1282 mladji brat Uroš II. 
Milutin prisilio, da se odreče priestolja svojih djedova, Stjepan Dragutin podje 
u Ugarsku k svojemu šurjaku, kralju Ladislavu IV. Kumaneu, koji mu povjeri 
da upravlja pomenutimi zemljami. Stjepan Dragutin ostade upraviteljem tih 
oblasti sve do smrti svoje g. 1814. 

Hrvatsko kraljevstvo bijaše koncem XIII. stoljeća znatno suženo. Sve župe, 
od kojih bi sastavljena oblast ,Dolnji kraji“, bjehu došle pod Bosnu; na za. 
padu biše kotari Metlički, Črnomaljski i Vinički pridruženi Kranjskoj; dočim 
joj u primorju ote mletačka republika gradove Cres (Oherso) i Osor (Aussero) 
s istoimenimi otoci, zatim oveće otoke Rab (Arbe), Pag (Pago), Brač (Brazza), 
Hvar (Farra), Vis (Lixa) i mnogo manjih. Na kopnu pripade Mletcima dal- 
matinski grad Zadar. Od g. 1205 priznavaše mletačku vlast grad Dubrovnik, 
a s njim i bliži otoci, poimence Mljet (Meleta), Krkar (Curzula) i Lastovo 
(Lagusta). — | 


Kod izradjivanja 4. karte rabili su mi ovi izvori i pomagala: Tkalčić I., Monu- 
menta historica episcopatus Zagrabiensis. Vol. II (Joannis archidiaconi statuta capituli 
Zagrabiensis saec. XIV); — Theiner A, Monumenta Hungariae I. (osobito strana 5656 
i dalj); — Ljubić S., Listine o odnošajih izmedju južnoga Slavenstva i mletačke repu- 
blike; — Kukuljević Ivan, Listine hrvatske; — Miklošić Fr., Monumenta Ser- 
bica, i t. d. Pomagala: Brašnić M., Župe u današnjoj Hrvatskoj, Slavoniji i vojnoj 
Krajini od g. 1102—1301 (Program realke u Rakovcu od g. 1873—4); — Novaković 
Stojan, Zemljište radnje Nemanjine (Godišnjica N. Čupića, knj. 1); — Jireček Kon- 
stantin dr., Die Handelsstrassen und: Bergwerke von Serbien und Bosnien wihrend 
des Mittelalters. E 

(Razvitak republike Dubrovačke g. 1120—1451). Dubrovnik 
bijaše u početku X. stoljeća latinski grad, koji se je pribrajao byzantskoj Dal- 
maciji. Kotar gradski obsezaše jedva toliko prostora, koliko su obuhvatale 
gradske zidine; vinogradi dubrovačkih gradjana sterahu se već u Zahumju i 
Travunji, te je Dubrovnik za njih plaćao godišnji danak županu humskomu i 
travunjskomu. | 


Počevši od 12. stoljeća počela se je širiti oblast grada Dubrovnika. Gra- 
djanom njegovim bilo je do toga, da od susjednih župana zadobiju one priedjele, 
gdje su im bili vinogradi (Astarea, astaria), poimence župu Žrnovnicu 
(Brennum), Rijeku (Omblu), Zaton (Malfum) i Poljice. Rijeka bijaše već god. 
1120 u vlasti Dubrovčana, dočim su za druge priedjele, gdje su im bili vino- 


gradi, morali još dugo plaćati travunjskim i zahumskim županom, a kasnije 


srbskim vladarom zaseban danak, koji se je zvao mogoriš (magarisium). 


Od g. 1205—1358 bio je Dubrovnik u vlasti Mletčana. .U to doba raz- 
širilo se je njegovo vladanje znatno, najpače na moru. Godine 1254 dobi otok 
Mrkanj, po prilici u isto vrieme zavlada otoci Lokrumom, Koločepom, Lopu- 
dom i Dašsom. Oko g. 1272 skloni se i otok Lastovo (Lasta, Laugusta) dobre 
volje pod vieće dubrovačko, dočim se Mljet definitivno pridruži tek oko god. 
1338. I na kopnu znatno se razširi kotar dubrovački. Oko g. 1240 odstupi 
srbski kralj Stjepan Vladislav Dubrovčanom župu Žrnovnicu; g. 1333 kupiše 
od kralja Stjepana Dušana Ston i Stonski Rat (Pelješac); a g. 1357. dade im 
car Uroš svu zemlju iznad vinograda, počevši od potoka Ljute u Žrnovnici pa 
do Kurila (Petrova sela) na sjeveru Rijeke, 


Kad je Dubrovačka obćina g. 1358 došla pod ugarsko-hrvatske vladare, 
zače ovjetati ko nikad prije. A i kotar te male republike svedjer se je širio. 
G. 1399 dade bosanski kralj Stjepan Ostoja Dubrovčanom čitavo primorje od 
Zatona do Stona (Terre nove), i tako im se obćina proširi na sjever do Ne- 
retve. Sad pregoše tekar, da se dobave i južnoga primorja do Boke kotorske 
j župe konavoske (Konavli, Canale). I to im podje za rukom G. 1419 dobiše 
od bosanskoga vojvode Sandalja Hranića južne Konavle, a g. 1427 od vojvode 
Radosava Pavlovića sjeverne Konavle sa starim gradom Cavtatom. 


Od toga časa slabo se je širila republika Dubrovačka. Samo kroz četiri 
godine (1413—1417) držala je po milosti kralja Sigismunda otoke Krkar, 
Hvar i Brač. Zadnja stečevina dubrovačka bijaše g. 1451 Vrsinje (Mrcine) 
iznad Konavala. Odonda ne poveća se više kotar republike sve do propasti 
njezine (18089). (Jireček Konst. dr., Nastojanje starijeh Dubrovčana oko 
razširenja granice, u Slovineu od g. 1879. br. 4 i 5). 


12 


V. 


Bosansko kraljevstvo za Stjepana Tvrtka I. god. 1390. 


Početkom 14. stoljeća uzpeo se je na priestol hrvatski (i ugarski) An- 
žuvinac Karlo Robert. On i njegov sin Ljudevit 1. (1842—1382) slomiše najprvo 
veliku moć hrvatskih knezova (Šubića, Nelipića), a onda se oboriše na srbskoga 
cara Stjepana Dušana Silnoga. No u toj borbi nadje Stjepan Dušan saveznika: 
Mletčane i hrvatske knezove. 

Uz kralje ugarsko-hrvatske stajaše za svih.tih borba bosanski ban Stjepan 
Kotromanić, po ženi i kćeri svojoj rodjak Anžuvinaca  Upirući se o svoje 
> moćne rodjake nastojaše on, da razširi svoju banovinu po predjašnjih hrvatskih 

i srbskih oblastih. Već od g. 1322 bijaše on ban prave Bosne i pridruženih 
joj oblasti: Usore, Soli i Dolnjih krajeva; g. 1325 otme Srbom Hum- 
sku zemlju s Primorjem od Dubrovnika do Neretve, Hrvatom pako oduzme 
Krajinu medju Cetinom i Neretvom i tri župe: Duvno, Livno i Dlamoč. 
Krajinu pridruži Humu, a od onih triju župa stvori zasebnu oblast, koja se 
prozove Zapadne strane ili Završje. 

Tako razširenu banovinu bosansku nasliedi g. 1358 sinovac njegvv Stjepan 
Tvrtko I. Taj upotrebi razsulo u srbskoj državi iza smrti Dušana Silnoga 
(r 1355), da razmakne svoju banovinu na iztok i jug. Oko g. 1375 zauze on 
sva staru Travunju s Trebinjem sve do Kotora i Onogošta, zatim velik dio 
stare Raše medju gornjom Drinom i Uveem, zajedno s glasovitim manastirom 
Mileševom, gdje je bio grob sv. Save, srbskoga prosvjetitelja. Travunju pri- 
druži Humskoj zemlji, a od Raškoga Polimlja stvori zasebnu oblast, po imenu 
Podrinje (Drinska knežina). 

Još g. 1371 umre Stjepan Uroš IV., posljednji vladar Nemanjina roda. 
Pošto je Stjepan Tvrtko bio po svojoj baki u rodu Nemanjićem, to mišljaše, 
da ga ide nasljedstvo u srbskoj državi. Osvojivši u to zaista jedan dio srbske 
države, dade se g 1376 u Mileševu na grobu sv. Save okruniti za kralja 
bosanskogai srbskoga. Kad je malo zatim iza smrti ugarsko-hrvatskoga 
kralja Ljudevita (k 1382) u Hrvatskoj i Dalmaciji planuo ustanak proti udovici 
i kćeri njegovoj (Mariji), Stjepan Tvrtko opet se posluži timi smutujami, da 
razširi svoje kraljevstvo u Hrvatskoj i Dalmaciji. Već g. 1385 bijaše on 'go- 
spodar Kotora; malo zatim dodje pod njega najveći dio Hrvatske medju 
Cetinom i Velebitom, a g. 1390 pokoriše mu se dalmatinski gradovi Trogir i 
Split, pa i veliki otoci Brač, Hvar i Korčula. 

Karta 5. prikazuje bvsansko kraljevstvo g. 1890, kad se je prvi kralj 
bosanski ponosito zvao: ,kralj Srbljem, Bosne, Dalmacije i Hrvat“. 
U vlasti ugarsko-hrvatskoga kralja Sigismunda bio je tada samo onaj dio 
Hrvatske, koji se stere Velebitu i Zrmanji na sjeveru, zatim ,Selavonia“ sa | 
Sriemom i banovinom Mačvom. No zato se je hrvatsko kraljevstvo ponješto 
osililo na moru, pošto je još g. 1858 mletačka republika morala vratiti sve 
dalmatinske otoke i gradove uz hrvatsku obalu. I dubrovačka obćina bila je 

u to doba pod zaštitom hrvatsko-ugarskih vladara. Ali zato bi Rieka (Rika, 
Flumen, St. Veit am Pfiaum) g. 1312 odkinuta od Hrvatske, pošto su ju 
knezovi Frankapani predali knezovom Divinskim u Istri. Od Divinskih knezova 
nasliediše ju gospoda od Walsee, a ti asi ju g. 1465 caru Fridriku III. 
"Habsburgoveu. 

Tužno bješe stanje srbske diše koju je pred godinu dana (1389) za- 
desila katastrofa na Kosovu polju. Sin i nasljednik kneza Lazara, despot 
Stjepan Lazarević, zvao se je doduše ,samodržac i gospodin vs&m srb- 
skim i podunavskim zemljam,“ ali je zaista vladao jedino u sjevernih krajevih 
srbskih (Jagodna, Borač) i u Podunavju, t. j. u njekadanjih oblastih Bra- 
ničevu i Kučevu. U primorskih priedjelih, koliko nisu spali pod Bosnu, vladali 
su još od g. 1360 Balšići, koji su se zvali ,samodržavni gospodin vsoj 
Zetskoj i Pomorskoj zemlji“, a vlast im je sezala od Skadra na sjever 
do Budve i Kotora, pa na jug po koji put preko Kroje do Avlone i Kanine. Na 
iztoku Kosova polja, sa stolicom u Prištini, vladao je Vuk Branković (oblast 
Plakidova), onaj isti, za koga narodna priča kaže, da je izdao Srbe na Kosovu. 


Za kartu 5. upotrebio sam osim napomenutih već djela još ova pomagala: Rački 
Franjo dr. Pokret-na slavenskom jugu koncem XTV. i počet. XV. stoljeća (Rad 11.—IV.)> 
— Klaić Vjekoslav, Poviest Bosne d> propasti kraljevstva; — Florinskij Ti- 
motej, Južnije slavjane i Vizantija vo vtoroj četverti XIV. včka, svez. I., II.; — Lju- 
bić Sim., Opis jugoslavenskih novaca; — Rački Fr. dr., Rieka prema Hrvatskoj. 


(Tloris grada Zagreba od g. 1368). Današnji Zagreb postao je od 
dviju gradskih obćina, koje biše tek 7. rujna 1850 sjedinjene u jednu obćinu« 

U srednjem vieku stajala su tu dva grada: Zagreb i Gradac (Gradec, 
Greez, Grech); prvi je pripadao biskupu i kaptolu, a drugi je bio izprva 
župni grad, a kasnije slobodni kraljevski grad. 

Tloris naš prikazuje obje gradske obćine, kako su bile oko g. 1368. Raz- 
stavljao ih je potok Cirkvenik (fluvius Cirkvenik), danas Medvešćak, koji 
se je ko i danas dielio u dvie struge, i na kojem je stajalo više mlinova. 
Preko Cirkvenika vodila su dva veća mosla, jedan se je zvao Pisani most (13), 
danas Krvavi most; a drugi (12) nije imao zasebna imena (u današnjoj Baka- 
čevoj ulici). 

Na lievoj obali Cirkvenika pa sve do Ribnjaka (piscina, C) širio se je 
Zagreb, koji se je dielio u kaptolski grad i biskupski grad. Kaptolski 
grad (8) bio je tada opasan drvenom ogradom (------ ); u njem su bile 
kuće (kurije) kanonika, stolna crkva sv. Stjepana (1), crkva sv. Emerika pred 
stolnom crkvom (2), zatim samostan i orkva Franjevaca (4), samostan Cister- 
cita sa crkvom sv. Marije (3), i kapela sv. Leonarda (8). Kaptolu pribrajala 
se je takodjer g. 1344 zasnovana Lepa Ves, danas Nova Ves, u kojoj je bio 
samostan i erkva (7, danas zvonoljevnica), gdje no su živjeli redovnici doki- 
nutoga reda Templara. — Kaptolu na iztoku sterao se je biskupski Zagreb, 
u kojem je bio samostan Dominikovaca i erkva sv. Nikole (5, danas orfano- 
trofij), a ovoga hvatala se je takodjer biskupu podana Vlaška ulica (Vićus 


će 


Latinorum) za župnom erkvom sv. Antuna (6, tamo, gdje je danas topnička 
kasarna). 

Na desnoj obali Cirkvenika, a na ovišem brežuljku uzdizao se je od davne 
davnine grad njeke hrvatske župe, koji se je naprosto zvao Gradec (Gradae, 
Grecz). U taj grad uselilo se ne samo domaćih žitelja iz okolice, nego i 
stranaca: Nijemaca, Talijana, Magjara i t. d. Zlatnom bullom od 16. studenoga 
1242 proglasi kralj Bela IV. tu obćinu (villa hospitum de Greez) slobodnim 
kraljevskim gradom, a već g. 1266 bješe taj novi kraljevski grad zidovi opasan 
i utvrdjen. 

Gradske zidine slobodne obćine Gradačke (A) priličile su oko g. 1368 
trokutu: južni zid vodio je od današnje Pongračeve kuće nad Streljanom 
do iztočnoga kraja Strosmajerova šetališta; zapadni zid tekao je podnožjem 
današnje Visoke i Demetrove ulice; a iztočni zid tekao je nad današnjom 
Dugom ulicom od Vrazova šetališta do Strosmajerova šetališta. U grad vodilo 
je više vrata: kamena vrata (porta lapidea, a), koja i danas stoje; sirove 
dverece (portella parva, 2) kraj gradskoga tornja (turris castelli); mesnička 
vrata (porta carnificum c) u današnjoj Mesničkoj ulici; — i poljska vrata 
(porta campestris seu ad campum ducens, d) na uglu današnje Demetrove ulice. 
Kroz ta posljednja vrata dolazilo se je u prostoriju, gdje je bio ,popov 
turen“ (D), možda najdrevnija utvrda čitavoga brežuljka (na današnjem Vra- 
zovom šetalištu). 

Po popisu od g. 1368 bile su gradske kuće (osim onih uz zidine) poredjane 
u devet hrpa (I—IX) poput otočića (insulae); ulice se spominju samo dvie: 
media platea (Gospodska ulica) i vicus lutosus (Demetrova ulica). Kuća 
bilo je 150 većih i manjih ; od javnih zgrada najznatnija je crkva sv. Marka (9). 

Na podnožju brežuljka, a izpod gradskih zidina bilo je podgradje 
(suburbium), u kojem je bila erkva sv. Margarete (70). Podgradje sastojalo je 
od Ilice (nova villa, Ilicza) sa 14 kuća, i od njemačke ulice (vicus Theutoni- 
corum seu sutorum, danas dio Duge ulice i sjeverno krilo Jelačićeva trga) sa 
159 kuća i crkvom sv. Martina. 

Za topografiju staroga grada Zagreba mnogo je radio i privriedio Iv. Kr. Tkalčić, 
koji je i sastavio taj tloris. Vidi još njegove spise: »Dva odlomka za poviest grada Za- 


greba u XIV. vieku« (Starine jugoslavenske akademije. VII.) i »Zagreb do XVI. vieka« 
(u »Viencu« od g. 1881). 


VI. 
Hrvatska i Bosanski pašaluk oko god. 1606. 


Poslije osudne bitke na Kosovu ne mogoše više južni Slovjeni da odole 
turskoj sili. GG. 1393 pade pod Turke Bugarska, g. 1459 postade Srbija tur- 
skim pašalukom, a g. 1463 osvoji sultan Muhamed II. bosansko kraljevstvo. 
Sada dodje red na kraljevinu Hrvatsku. Istina, da je ugarsko-hrvatski kralj 
Matija Korvin još god. 1463 oteo Turkom jedan dio Bosne s gradovi Jajcem 

i Banjalukom, i osnovao Jajačku banovinu, da bude zajedno sa Srebre- 
ničkom banovinom (njegdašnja Usora i Soli) i s tvrdim Biogradom bra- 
nikom Hrvatske i Slovinske zemlje ; ali uza sve to Tarci su ipak robili i osvajali 
zemlje hrvatske. Godine 1521 pade im u ruke tvrdi Biograd, a pet godina. 
kasnije iztočni dio Slovinske zemlje. Kad su napokon Turci uzeli i tvrdi grad 
Jajee (1528), činilo se, da će osvojiti čitavo kraljevstvo hrvatsko. Što su god 
u 16. stoljeću Turci oteli Hrvatom i Slovincem, podložiše oni paši bosanskomu, 
tako da je pašaluk bosanski početkom XVII. stoljeća obuhvatao ne samo čitavo 
bosansko kraljevstvo, nego i najveći dio njekadanje Hrvatske. 

Pašaluk Bosna sastojao je oko g. 1606 od sedam okružja ili san- 
džaka. To su bili: Hercegovina ili Hersek (Ereegnovi — Makarska — 
Goražda, Mileševo, Onogošt), Klis (Drniš — Sinj — Vrlika — Jezero — 
Hlivno — Skoplje na gornjem Vrbasu), Lika (Knin — Skradin — Vrana — 
Obrovac — Gračac — Udbina — Perušić), Bihać (Cazin — Bužim — Krupa 
— Kamengrad), Cernik u Slavoniji (Bila stina), Požega u Slavoniji (Viro- 
vitica — Osik — Vukovar — Djakovo — Brod), i napokon Zvornik (Tuzla 
— Srebrenik — Sabac u Srbiji). Okružena timi sandžaci bijaše prava Bosna 
pod pašom, koji je stolovao u Banjaluci, ali se je mnogo desio-i u Sarajevu. 
U pravoj Bosni bijahu još mjesta: Višegrad, Visoko, Vranduk, Travnik, Jajce, 
Gradiška, Kostajnica, Dubica, Novi i Zrinj. 

S pašalukom Bosnom medjašio je g. 1606 pos jed Mletčana, koji su 
se još g. 1409 bili iznova ugnjezdili na hrvatsko-dalmatinskoj obali, pa si onda 

redom prisvojili znatnije primorske gradove i otoke. Mletački posjed dislio se 
je u to doba u dvie provincije: u Dalmaciju i Albaniju. Dalmacija 
sterala se je od Nina do Omiša kojih 180 talij. milja, a pribrajahu joj se na 
kopnu gradovi: Nin (s Novigradom), Zadar (sa Zemunikom i Vrčevom), Si- 
benik, Trogir i Split, zatim obćina Poljica i varoš Omiš (sa kašteli 
Starigrad i Viseć); dočim su joj od otoka pripadali upravo svi, izuzevši 
jedino Lastovo, Mljet i otočiće na jugu Stonskoga Rata, koji su spadali pod 
slobodnu obćinu Dubrovačku. Mletačka Albania sastojala je od gradova Kotora 
i Budve, i župa medju njima; njekad pripadahu Mletcima još gradovi Bar i 
. Veinj, ali ih Turci g. 1572—3 osvojiše. 
Kako je početkom XVII. stoljeća najveći dio kraljevstva hrvatskoga bio u 
rukama turskim i mletačkim, nije čudo, što su tađanji Hrvsti svoju domovinu 
zvali ,reliquiae reliquiarum (ostatci ostataka)“. Da bi se obranili barem 
a ti ostatci, ustrojena bi uz pripomoć štajerskih i kranjskih staleža na medji 

“ "\ hrvatsko-bosanskoj tako zvana Krajina. Oko g. 1606 dielila se je krajina: na 
lovinsku krajinu (Confinia Selavonica, Windisehe Grinniz) prema Požež- 
komu sandžaku; na bansku ili pokupsku krajinu (Confinia Colapiana, 
-banalia) uzduž Kape (Hrastovica. Petrinja, Gore, Sredičko); na hrvatsku 
krajinu (Confinia Croatica, Krabatisehe Gršnniz) s Ogulinom, Otočeem, Bri- 
njem ; i na primorsku krajinu (Oonfinia maritima) u hrvatskom primorju 
od Senja do Rieke. Ovrsti branici bili gu još utvrdjeni gradovi Cakovae i Le- 
grad u Medjumurju, koje je g. 1546 zadobio rod knezova Zrinjskih. 

Kod izradjivanja karte 6. upotrebio sam ova pomagala: Rački Franjo dr. Pri- 
lozi za geografsko-statistički opis bosanskoga pašalika (Starine jug. akad. XIV.), Batinić 
M. V., Njekoliko priloga k bosanskoj crkvenoj poviesti — opis pašaluka bosanskoga od 
g. 1626 (Starine XVII.); — Ljubić Šime, Marijana Bolice Kotoranina opis sandžakata 
Skadarskoga od g. 1614 (Starine XII.); — Ljubić Šime, Commissiones et relationes 
Venetae, Tomus III. (Monum. Slav. Merid. XI); — Matković Petar dr., Putovanja 
po balkanskom poluotoku XVI. stoljeća (Rad jug. akad. XLIX, LVIi, LXII, LXXI, 
LXXXIV); — Rački Franjo dr., Ob obrani hrvatsko-slavonske granice (Književnik 
III. od g. 1866); — Lopašić Rad., Karlovac; — Gruber Dane, Borba Hrvata sa 
Turci od pada Sigeta do mira Žitva-Dorožkoga. 

Služili su mi još ovi stari atlasi: Cellarius Daniel Ferrimontanušs, 
Speculum orbis terrarum, II. volum. Antwerpen 1577; — Blaeu Guil. et Joh., Thea- 
trum orbis terrarum I. Amstelodami 1689; — Wit de Fred. Atlas, Amstelodami 1688. 


(Ilirske pokrajine za francuzkoga cara Napoleona I. god. 
1811). Ova karta prikazuje nam ,Ilirske pokrajine“, koje je francuzki 
car Napoleon I. dobio Bečkim mirom (1809). od austrijskoga cara Franje I. 
Napoleon je posebnim dekretom (Dćeret impćrial sur !' Organisation de 1 II- 
lyrie), izdanim u Tuilerijah 15. travnja 1811., uredio novo stečene slovenske 
i hrvatske zemlje. Iz toga dekreta vadimo ova poglavja: Art. 63. Le gouvernement 
g6neral de 1 Illyrie_ est divisć en six provinces civiles et une province 
militaire. Provinces civiles: La Carniole, La Carinthie, L' Istrie, La 
Croatie civile, La Dalmatie, La province de Raguse; province 
militaire: La Croatie militaire. 

64. Les six provinces civiles seront divisćes en districts, savoir: 

La Carniole, chef-lieu Laybach, 3 districts (Laybach, Neustadt, Adels- 
berg). 

La Carinthie, chef-lieu Willach, 9 districts (Willach, Lientz). 

DL Istrie, chef-lieu Trieste, 4 districts (Trieste, Gorizia, Capo d'Istria, 
Rovigno). 

La Croatie civile, chef-lieu Carlstadt, 3 distriets (Carlstadt, Fiume, 
Segna). 

La Dalmatie, chef-lieu Zara, 5 distriets (Zara, Spalatro, Sebenico, Ma 
carsca, Lesina). 

La province de Ragusa, chef-lieu Raguse, 3 districts (Raguse, Cattaro, 
Curzola). | 

Ti. La province militaire se compose de toute la Croatie militaire, for- 
mant le territoire oecupć -par les six regimens eroates (naime od regi- 
menta: ličke, otočke, ogulinske, slunjske i dvije banske). 


Autentično izdanje čitavoga dekreta, koji je izašao u francuzkom i talijanskom 
jeziku, te zaprema 91 stranu, izašlo je u zbirci zakona: »Bulletin des lois«e pod 
brojem 369. — Potanje vidi još u Lopašićevoj monografiji: »Karlovac«, poimence 
na strani 18. 

Izpravci. 


Pošto se je tlo karata štampalo posebice, a tekst opet posebice, uvuklo se je u 
atlas više netočnosti, koje molim da se izprave. 

Prvo ne stoje kolobari, koji označuju gradove i mjesta, uviek sasvim točno ondje, 
gdje bi morali stajati. To se zgadja poimence kod primorskih mjesta. Nadalje su na 
karti 4. i 5. primorska mjesta Nin i Risan pomaknuta suviše k iztoku, a morala bi 
onako stajati, kako no Aenona i Risinium na prvoj karti (ili Nona i Resena na drugoj 
i trećoj karti). Još su na 6. karti zlo smješteni kolobari uz gradove Kotor i Karlovac 

(na lievoj obali Kupe mjesto na desnoj kod utoka Korane). Napokon je na karti 5. 
zapadna medja Hrvatske štampana tako, kano da Rika pripada Hrvatskoj, što ne stoji 
za ono doba. 

Omanje pogrješke još su ove: 

Na karti 1. izpušteno je kod mjesta Ulpiana drugo ime: Justiniana Secunda. 

Na karti 3. čitaj Drežnik mjesto Drešnik (u Srbiji); zatim bi župa Lugomir 
(Levač) morala stajati nješto više na sjeveru uz istoimenu rieku. 

Na karti 5. čitaj Podkučlat (u Bosni) mjesto Podklučat 

Spominjem još, da brojevi na G. karti naznačuju godine, kad je koje hrvatsko 

(ili srbsko) mjesto osvojeno od Turaka. 

